## POVABILO ZA UDELEŽBO NA KONFERENCI IN B2B SREČANJIH V OKVIRU DNEVOV EU- MEDITERANSKIH DRŽAV IN TURČIJE V ČASU EXPO MILANO 2015

**6. do 7. maj 2015**

**Sala Volta, Palazzo delle Stelline, Corso Magenta, 61 – Milano**

Javna agencija SPIRIT Slovenija in Ministrstvo za gospodarski razvoj in tehnologijo v sodelovanju z Generalnim direktoratom za notranji trg, industrijo in podjetništvo pri Evropski komisiji, Ministrstvom za kmetijstvo, gozdarstvo in prehrano ter Gospodarsko zbornico Slovenije od **6. do 7. maja 2015** v času **Expo Milano 2015**organiziramo **Dneve EU-Mediteranskih držav in Turčije** in t.i. **Agro-Food Manufacturing Matchmaking Event.**

[V okviru dvodnevnega dogodka Dnevi EU- Mediteranskih držav in Turčije, Expo Milano 2015](https://www.b2match.eu/expo2015-agrofood/pages/agenda" \o "Program dogodka" \t "_blank) bo organizirana **konferenca** na temo industrijskega in regulativnega sodelovanja med EU in omenjenimi državami ter **[B2B srečanja](http://www.b2match.eu/expo2015-agrofood/pages/howitworks" \o "Informacije o B2B srečanjih" \t "_blank)**[med podjetji, združenji, raziskovalnimi instituti in organizacijami povezanimi z industrijo iz držav EU, Mediteranskih držav in Turčije](http://www.b2match.eu/expo2015-agrofood/pages/howitworks" \o "Informacije o B2B srečanjih" \t "_blank).

Vsako prijavljeno podjetje bo lahko **od 27. aprila  do 3. maja 2015** preko **on-line platforme** (kataloga vseh prijavljenih podjetij) izbralo podjetja oz. institucije, s katerimi bi želela imeti individualne sestanke, predvidoma 4. maja pa bodo udeleženci preko e-pošte prejeli preliminarni urnik B2B razgovorov. Na samem dogodku ob registraciji bodo vsi udeleženci prejeli končni urnik B2B razgovorov.

Dogodek je namenjen predvsem krepitvi gospodarskega sodelovanja ter **srečanjem in poslovnim razgovorom med evropskimi, mediteranskimi in turškimi podjetji in institucijami**, ki iščejo nove priložnosti, želijo najti nove potencialne partnerje in širiti svoje poslovanje v Italiji in drugih državah EU ter Turčiji.

**Glavne teme dogodka bodo osredotočene zlasti na naslednja področja:** kmetijstvo, agroživilstvo, prehrambena industrija – proizvodnja živil in pijače (stroji, tehnologije, avtomatizacija, nadzor), inovativni in visoko kvalitetni prehrambni proizvodi (funkcionalna živila, super živila (nutraceuticals),  specialitete in posebna živila itd.), varnost prehrambene verige, meritev kvalitete hrane, izvor živil,  konzerviranje živil, embalaža za živila in oblikovanje embalaže, upravljanje verige prehrane, logistika in distribucija živil v trgovinskih verigah, tehnologije upravljanja z vodo ter okoljske tematike, turizem.

**Stroške udeležbe na dogodku** (hotelska namestitev, ipd.) **krijejo udeleženci sami**. SPIRIT Slovenija bo za vse slovenske udeležence zagotovil skupni avtobusni prevoz do/iz Milana in kraja dogodka.

Vsa zainteresirana slovenska podjetja vabimo, da se udeležite dogodka in izkoristite priložnost, da v kratkem času pridobite različne nove poslovne kontakte ter hkrati informacije o novih projektih, tehnologijah ipd. iz zgoraj omenjenih področij. **Prijava na dogodek je brezplačna!**

Prosimo vas, da **potrdite svojo udeležbo** na dogodku z **[izpolnjeno elektronsko prijavnico](https://www.b2match.eu/expo2015-agrofood/registration" \o "elektronska prijavnica" \t "_blank)**, najkasneje **do 29. aprila 2015** (organizator je podaljšal rok prijave).

Predvidoma teden dni pred dogodkom bo organiziran **pripravljalni sestanek za vse slovenske udeležence.**

**Dodatne informacije:** Mojca Bec Inkret, tel. 01 5309 811, e-pošto: [mojca.becinkret@spiritslovenia.si](mailto:mojca.becinkret@spiritslovenia.si).

**Koristne povezave**:

[Program dogodka](https://www.b2match.eu/expo2015-agrofood/pages/agenda) 

[Informacij o prijavah naB2B srečanja](https://www.b2match.eu/expo2015-agrofood/pages/howitworks)

[Informacije o trenutno prijavljenih udeležencih](https://www.b2match.eu/expo2015-agrofood/participants)

S spoštovanjem,

mag. Gorazd MIHELIČ

v. d. direktorja

SPIRIT Slovenija, javna agencija